Zápisnica z mimoriadneho zasadnutia obecného zastupiteľstva obce Košolná

 konaného dňa 12.03.2020
Počet poslancov:

7

Prítomní:


7

Neprítomní:

0

Program: 

1. Otvorenie

2. Určenie zapisovateľa a overovateľov zápisnice

3. Chodníky v obci

4. Rôzne
5. Záver

K bodu 1. „Otvorenie“
Starosta obce otvoril mimoriadne zasadnutie obecného zastupiteľstva. Privítal a následne oboznámil prítomných s návrhom programu zasadnutia obecného zastupiteľstva. 
Následne prijalo obecné zastupiteľstvo obce Košolná uznesenie č. 102: „Obecné zastupiteľstvo obce Košolná  schvaľuje  program zasadnutia obecného zastupiteľstva podľa pozvánky.
za hlasovalo :

7 poslancov

proti hlasovalo :

žiaden poslanec

zdržal sa hlasovania :
žiaden poslanec

K bodu 2. „Určenie zapisovateľa a overovateľov zápisnice“
Za zapisovateľku zápisnice určil starosta obce pracovníčku obecného úradu p. Leu Loučkovú a za overovateľov zápisnice Mgr. Igora Rábaru a p. Štefana Belicu.
K bodu 3. „Chodníky v obci“
Starosta obce predniesol návrh možnosti výstavby chodníkov v obci. Nakoľko obec nedisponuje dostatočnými finančnými prostriedkami na ich výstavbu, navrhuje starosta obce, požiadať o úver vo výške cca 70 000,00 EUR. Podľa predbežných cenových ponúk by mala byť táto suma dostačujúca na výstavbu chodníka od cintorína po rodinný dom s. č. 98. Zo záväznej ponuky banky vyplýva, že v prípade poskytnutia úveru vo výške 80 000,00 EUR by obec za dobu splácania štyri roky preplatila cca 1 050,00 EUR. Poslanec Mgr. Igor Rábara dal tiež vypracovať ponuku. Táto je podobná, tiež by obec preplatila niečo cez 1 000,00 EUR. Zároveň sa informoval, či boli splátky tohto úveru zahrnuté v rozpočte obce. Pracovníčka obce p. Lea Loučková informovala prítomných, že nie. Starosta obce oznámil prítomným, že splátky úveru by boli možné financovať po predaji pozemkov, na ktorých ležia bytové domy s. č. 50, 51, 52, nakoľko ich majitelia prejavili záujem o odkúpenie týchto pozemkov. S týmto poslanci súhlasia, pretože sú pozemky pod bytovými domami pre obec nepoužiteľné. 

Následne prijalo obecné zastupiteľstvo uznesenie č. 103: „Obecné zastupiteľstvo obce Košolná  odporúča vypracovanie podrobnej cenovej ponuky na prvý úsek chodníka a to konkrétne od cintorína po kostol v súčinnosti s Komisiou stavebnou a verejného poriadku.
za hlasovalo :

7 poslancov

proti hlasovalo :

žiaden poslanec

zdržal sa hlasovania :
žiaden poslanec
K bodu 4. „Rôzne“
4.1. – Po opakovaných sťažnostiach p. Zuzany Poláčkovej (ktorá sa aj napriek vylúčeniu verejnosti na mimoriadnom zasadnutí zúčastnila) na hluk šíriaci sa z kultúrneho domu navrhuje starosta obce, aby obecné zastupiteľstvo schválilo púšťanie hudby maximálne do 22:00 hod. Táto podmienka bude záväzná pre všetky akcie konané v kultúrnom dome s výnimkou svadieb, plesov a zábav organizovaných obcou či obecnými organizáciami. P. Poláčková s tým nesúhlasí a žiada, aby boli v kultúrnom dome realizované iba kultúrne akcie a žiadne oslavy, nakoľko tieto sem nepatria. Tiež pripomenula, že ich dom bol postavený pred výstavbou kultúrneho domu. Zároveň vyjadrila názor, že ak sa v KD neprestanú realizovať hlučné akcie, bude nútená predať dom nejakým cigánom, lebo nikto iný by ho nekúpil.

Následne prijalo obecné zastupiteľstvo uznesenie č. 104: „Obecné zastupiteľstvo obce Košolná  schvaľuje konanie akcií v kultúrnom dome s hudbou do maximálne 22:00 hod. s výnimkou svadieb, plesov a zábav.
za hlasovalo :

7 poslancov

proti hlasovalo :

žiaden poslanec

zdržal sa hlasovania :
žiaden poslanec
4.2. – Starosta obce upozornil prítomných na pravdepodobný súdny spor. Obec sa chystá vysťahovať rodinu Š. z bytového domu, nakoľko v obecnom nájomnom byte nebývajú a nedostatočne kúria. Na predchádzajúcom zasadnutí sa zúčastnil sused spomínanej rodiny a požiadal o riešenie tejto situácie. V jeho byte plesnivejú steny nakoľko sa v predmetnom byte nedostatočne kúri. Rodina Š.  odmieta byt uvoľniť. Tvrdí, že do bytu príde bývať ich dcéra. Po písomnej komunikácii s dcérou bolo zistené, že táto sa nechystá bývať v Košolnej najbližších 10 rokov. Zároveň evidujeme v obci viaceré žiadosti o prenájom bytu našich občanov.
4.3. – Starosta obce informoval prítomných o nutnej potrebe rekonštrukcie strechy na tribúnach . Strecha je rovná a už bola niekoľkokrát opravovaná. Navrhuje použiť rovnaký postup ako na kultúrnom dome a to fúkanou gumou. Poslanec p. Štefan Belica navrhuje použiť drevený krov a plech, z dôvodu jednoduchého postupu.
Po dlhšej diskusii prijalo obecné zastupiteľstvo uznesenie č. 105: „Obecné zastupiteľstvo obce Košolná  odporúča vypracovanie podrobných cenových ponúk na strechu na tribúnach v súčinnosti s Komisiou stavebnou a verejného poriadku v rôznych vyhotoveniach.
za hlasovalo :

7 poslancov

proti hlasovalo :

žiaden poslanec

zdržal sa hlasovania :
žiaden poslanec
Následne starosta obce poďakoval prítomným za účasť a mimoriadne zasadnutie obecného zastupiteľstva ukončil.

Zapisovateľ zápisnice:  Lea Loučková

Overovatelia zápisnice : 
Mgr. Igor Rábara

v.r.




Štefan Belica


v.r.
PhDr. Martin Halaksa, PhD., starosta obce

v.r.

